[{"text_idx": "#000001", "text": "Gydol yr wythnos ar faes Eisteddfod Genedlaethol Maldwyn a'r Gororau eleni, mae sesiynau i gofio'r Cymry amlwg fu farw yn ystod y flwyddyn."}, {"text_idx": "#000003", "text": "Bu farw'r awdur, beirniad a darlithydd, oedd yn wreiddol o Drawsfynydd, fis Chwefror eleni."}, {"text_idx": "#000004", "text": "\"Be' fyddai John wedi ei ddweud, d'wedwch?\" oedd cri yr Athro Gerwyn Williams wrth agor y sesiwn. Fe ddarllenodd englynion a 'sgwennwyd i John Rowlands, a'i gofio fel \"cyfaill a chynheiliad ar hyd y blynyddoedd\"."}, {"text_idx": "#000006", "text": "Roedd ganddo'r \"meddwl bywioca' a minioca'\" o holl adran y Gymraeg yn Aberystwyth, yn o\u0302l ei gyd-weithiwr Dr Bleddyn Owen Huws. Wedi ei farwolaeth, fe gysylltodd nifer o fyfyrwyr yr Athro Rowlands a\u0302 Dr Huws, a phawb yn nodi \"ei arfer o ddarlithio a\u0302'i arddwn yn sownd yn ei foch\"."}, {"text_idx": "#000011", "text": "Cafwyd teyrngedau iddo gan Dr Simon Brooks a Kate Crockett, fu ei dau yn dwyn atgofion am hoffter John Rowlands o fwyd a gwin da, ei feddwl craff a'i ddylanwad a'i ymroddiad fel darlithydd."}, {"text_idx": "#000013", "text": "Rhoddodd Twm Morys gipolwg ar gyfres o e-byst gafodd eu hanfon ato gan John Rowlands yn rhinwedd ei swydd fel golygydd Barddas. Roedd unrhyw ganmoliaeth gan John, meddai Twm, yn hwb enfawr."}, {"text_idx": "#000015", "text": "Mwy o newyddion a straeon o Eisteddfod 2015"}, {"text_idx": "#000016", "text": "Prif StraeonYsgolion o Gymru yn wynebu trafferthion yn DoverPublished6 awr yn o\u0302l'Rhesymol' i newid arwyddair 'byd gwyn' eisteddfodPublished11 awr yn o\u0302lCyfraith beiciau dw\u0302r 'ddim yn mynd yn ddigon pell'Published10 awr yn o\u0302l"}, {"text_idx": "#000027", "text": "Gareth Ward: Yr angerdd a'r aberth tu o\u0302l fy nghoginio"}]